पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़। गर्मियों की छुट्टियों में कालका-शिमला हेरिटेज ट्रैक पर शिमला जाने वाले सैलानियों की भारी भीड़ है। कालका रेलवे स्टेशन से आजकल 1500 के करीब यात्री शिमला जा रहे हैं, आम दिनों में यहां से 500 से 700 यात्री सफर करते हैं। सभी ट्रेन फुल जा रही हैं।
हालत यह है कि सीट न मिलने पर सैलानी खड़े होकर शिमला के लिए छह घंटों का रास्ता तय कर रहे हैं। कालका रेलवे स्टेशन पर इन दिनों देश और विदेशी पर्यटकों की काफी चहल पहल देखने को मिल रही है। ऑनलाइन बुकिंग भी एडवांस में चल रही है। पर्यटकों की अधिकांश बुकिंग वेटिंग में चल रही है।
दो समर स्पेशल फिर भी वेटिंग:
उत्तर रेलवे अंबाला मंडल ने कालका-शिमला रेलमार्ग पर दो समर स्पेशल ट्रेन चलाई हैं। लेकिन इसके बावजूद भी रश कम नहीं हो रहा है। इनमें दूर दराज और विदेशों से आने वाले सैलानियों के लिए लग्जरी ट्रेन डुप्लीकेट शिवालिक एक्सप्रेस और दूसरी दोपहर 12.10 पर हिमालयन क्वीन चेयरकार शामिल है। उत्तर रेलवे अंबाला मंडल की ओर से चलाई गई ये दो विशेष ट्रेन भी कम पड़ती दिखाई दे रही हैं।
सभी ट्रेनें फुल होकर शिमला की ओर जा रही हैं। जबकि यही ट्रेनें शिमला से फुल वापस आ रही हैं। रेलवे हर साल गर्मियों की छुट्टियों में दो विशेष ट्रेन चालू करवा देता है। वहीं दिसंबर के महीने में क्रिसमस के दिनों में भी ट्रेन चलती हैं। शिमला जाने वाले पर्यटकों में सुनील मेनन, आरती शर्मा, ने बताया कि ट्रेन के कोच छोटे हैं, सुहाने सफर की उम्मीद के साथ छुक-छुक ट्रेन में सफर करने का उनका चार्म भी कम हो जाता है। कई पर्यटक ट्रेन के डिब्बों की सीढिय़ों पर बैठकर सफर करते अक्सर दिखाई दे जाते हैं। सैलानियों के मुताबिक रेलवे ट्रेन की संख्या बढ़ाए।
पर्यटक देश-विदेश से घूमने के लिए आते हैं, उनका शेड्यूल बना होता है। उनसे कहा जाता है कि सीट नहीं है, लेकिन फिर भी वे शिमला जाने के लिए इतने बेताब होते हैं कि खड़े होकर भी शिमला तक सफर पूरा कर लेते हैं। है।ञ्जञ्ज
विनय अरोड़ा, स्टेशन अधीक्षक, कालका
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva bho_Deva zho_Hant eng_Latn